ai4bharat/Pralekha huggingface dataset:
वाणिज्य आणि उदयोग मंत्रालय
हिंद-प्रशांत क्षेत्र वित्तीय आराखडा  च्या प्रत्यक्ष सहभागाद्वारे होणाऱ्या पहिल्याच मंत्रीस्तरीय बैठकीत सहभागी होण्यासाठी, केंद्रीय मंत्री पीयूष गोयल, येत्या 5 ते 10 सप्टेंबर दरम्यान सॅन-फ्रान्सिस्को आणि लॉस एंजेलिस ला जाणार
नवी दिल्ली, 2 सप्टेंबर 2022
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण मंत्री, पीयूष गोयल येत्या 5 ते 10 सप्टेंबर या काळात, अमेरिकेत सॅन-फ्रान्सिस्को आणि लॉस एंजेलिसला जाणार आहेत. भारत- अमेरिका धोरणात्मक भागीदारी मंचाची परिषद आणि हिंद-प्रशांत वित्तीय आराखडा च्या मंत्रीस्तरीय बैठकीत ते सहभागी होतील. तसेच, अमेरिकेतील नामवंत उद्योजक, अमेरिकन अधिकारी आणि उद्योग प्रतिनिधींशी देखील ते चर्चा करतील. दोन्ही देशांमधील भागीदारी अधिक मजबूत करण्यासाठी तसेच, व्यापारविषयक वित्तीय संबंध मजबूत करण्यासाठी देखील ते प्रयत्न करतील.
त्याशिवाय, अमेरिकेचे वाणिज्य  मंत्री आणि आयपीईएफ मध्ये भागीदार असलेल्या इतर देशाच्या मंत्र्यांशीही त्यांच्या द्विपक्षीय बैठका होतील.
या दौऱ्यादरम्यान, गोयल, बहुराष्ट्रीय कंपन्यांचे प्रमुख कार्यकारी अधिकारी, भारतीय समुदायाचे नागरिक, स्टार्टअप उद्योजक यांच्यासह स्टार्ट अप गुंतवणूक भांडवलदारांशी आणि या क्षेत्रातील अभ्यासकांशी चर्चा करतील . भारत आणि अमेरिकेतील उद्योग समुदायात व्यापार आणि गुंतवणुकीचे बंध अधिक दृढ होण्यासाठी ते भेटीद्वारे प्रयत्न करतील. त्यांच्या ह्या भेटीत, भारताला गुंतवणुकीचे आकर्षक केंद्र म्हणून सादर करण्यावर भर दिला जाईल. त्यासाठी, केंद्र सरकारने भारतात उद्योगस्नेही वातावरण निर्माण करण्यासाठी राबवलेल्या गतिशक्ती, स्टार्ट अप इंडिया, गुंतवणूक कॉरिडॉर्स यांसारख्या अनेक उपक्रमांची, माहिती देण्यात येईल.
दोन्ही देशांमधील औद्योगिक सहकार्य अधिक दृढ व्हावे आणि भागीदारीची व्याप्ती वाढावी, प्राधान्यक्षेत्रात व्यापार आणि गुंतवणूक वाढावी, या हेतूने, गोयल विविध घटकांशी चर्चा करतील. स्टार्ट अप व्यवस्थेच्या लोकांसोबत आणि भारतीय समुदायासोबत होणाऱ्या चर्चेतून, त्यांना अधिक सक्षम करण्यासाठी, व्यापक प्रयत्नांवर यावेळी भर दिला जाईल. तसेच, भारतीय, सनदी लेखापाल संस्थेच्या अमेरिकेतील कार्यालयाचे उद्घाटनही गोयल यांच्या हस्ते होईल.
त्याशिवाय, जागतिक दृष्ट्या, नावाजलेल्या तंत्रज्ञानविषयातील तज्ञ, स्वयंउद्योजक आणि शिक्षण क्षेत्रातील धुरीण यांच्याशी, विशेषतः सिलिकॉन व्हॅली तील लोकांशी ते चर्चा करतील. भारतात गुंतवणूक करु इच्छिणाऱ्या किंवा भारतात इलेक्ट्रॉनिक्स  तंत्रज्ञान, फिनटेक अशा क्षेत्रात आपल्या उद्योगांची व्याप्ती वाढवू इच्छिणाऱ्या लोकांशी चर्चा करतील.
त्याशिवाय सॅन फ्रान्सिस्को इथल्या स्टार्ट अप समुदायाशी देखील ते चर्चा करतील. ज्यातून भारतीय स्टार्ट अप्स व्यवस्थेसोबत भागीदारीच्या संधीना किती वाव आहे, याची चाचपणी केली जाईल. त्याशिवाय, भारतीय उद्योगांसाठी जागतिक भांडवल उभारणी, जागतिक दर्जाच्या अनुभवी उद्योजकांकडून, भारतीय स्वयंउद्योजकांना मार्गदर्शन मिळावे, यासाठी प्रयत्न केले जातील.S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
रसायन आणि खते मंत्रालय
जनौषधी दिवस सप्ताहाच्या आजच्या दुसऱ्या दिवशी जनऔषधी परिचर्चेचे आयोजन
नवी दिल्ली, 2 मार्च 2021
जनौषधी दिवस सप्ताहाच्या आजच्या दुसऱ्या दिवशी बीपीपीआय, जन औषधी मित्र आणि जन औषधी केंद्र मालकांनी डॉक्टर, रुग्णालये, दवाखाने व इतर हितधारकांच्या सहकार्याने जन औषधी परिचर्चेचे आयोजन केले. या परिचर्चेदरम्यान डॉक्टर आणि इतर हितधारकांना पीएमबीजेपीची ठळक वैशिष्ट्ये आणि उद्दिष्टांविषयी माहिती देण्यात आली. उत्पादनांची गुणवत्ता सुनिश्चित करण्यासाठी बीपीपीआय केवळ जागतिक आरोग्य संघटना - चांगल्या उत्पादन पद्धती  प्रमाणित पुरवठादारांकडूनच औषधे खरेदी करत असल्याची माहिती त्यांना देण्यात आली. या व्यतिरिक्त ‘नॅशनल अॅक्रिडिटेशन बोर्ड फॉर टेस्टिंग अँड कॅलिब्रेशन लॅबोरेटरीज’  द्वारा मान्यताप्राप्त प्रयोगशाळांमध्ये औषधांच्या प्रत्येक तुकडीची चाचणी केली जाते. दर्जेदार चाचण्या उत्तीर्ण झाल्यानंतरच औषधे पीएमबीजेपी केंद्राकडे पाठवली जातात.
ब्युरो ऑफ फार्मा पीएसयू ऑफ इंडिया , प्रधानमंत्री भारतीय जनौषधि परियोजनेची  अंमलबजावणी करणारी संस्था 7 मार्च, 2021 रोजी “सेवाभी -रोजगार भी” या संकल्पनेसह 3 रा जनौषधी दिवस साजरा करत आहे. बीपीपीआयने 1 मार्चपासून देशभरात आरोग्य तपासणी शिबिरे, जन औषधी परिचर्चा , टीच देम यंग , सुविधा से सन्मान इत्यादी विविध उपक्रम राबवून जन औषधी दिवस सप्ताह साजरा करण्यास सुरवात केली आहे.
देशभरात 7480 हून अधिक जन औषधी केंद्रे कार्यरत आहेत. आजच्या तारखेला देशातील सर्व जिल्ह्यात जनौषधी केंद्रे कार्यरत आहेत. शिवाय, पीएमबीजेपी अंतर्गत औषधांची किंमत तीन सर्वोच्च ब्रांडेड औषधांच्या सरासरी किंमतीच्या जास्तीत जास्त 50% या आधारावर निश्चित करण्यात आली आहे.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 80
रसायन आणि खते मंत्रालय
राष्ट्रीय औषध मूल्य निर्धारण प्राधिकरणच्या रौप्य महोत्सवी सोहळ्याला डॉ. मनसुख मांडविया यांनी केले संबोधित
नवी दिल्ली, 29 ऑगस्ट 2022
राष्ट्रीय औषध मूल्य निर्धारण प्राधिकरणच्या रौप्य महोत्सवी सोहळ्याला केंद्रीय रसायन आणि खते मंत्री डॉ. मनसुख मांडविया यांनी संबोधित केले. रसायन आणि खते आणि नवीन व नवीकरणीय ऊर्जा राज्यमंत्री भगवंत खुबा विशेष अतिथी म्हणून उपस्थित होते.
कार्यक्रमाला संबोधित करताना डॉ. मांडविया यांनी राष्ट्रीय औषध मूल्य निर्धारण प्राधिकरणचे  अभिनंदन केले. एनपीपीएने केवळ नियामक म्हणून काम न करता एक सहाय्यक म्हणून अधिक काम केल्याचे ते म्हणाले. मागील 25 वर्षांत किफायतशीर औषधांची उपलब्धता सुनिश्चित करण्यासाठी एनपीपीएने दिलेल्या उल्लेखनीय योगदानाचा त्यांनी उल्लेख केला. सातत्याने दर्जेदार उत्पादनांची निर्मिती केल्याबद्दल भारतीय उद्योगांची केंद्रीय मंत्र्यांनी प्रशंसा केली. केवळ व्यावसायिक हेतूसाठी नव्हे तर लोकांच्या उत्तम आरोग्य आणि कल्याणासाठी औषध निर्मिती आणि नाविन्यपूर्ण संशोधन करण्याचे आवाहन त्यांनी उद्योगांना केले.
डॉ. मांडविया यांनी सरकार सर्वतोपरी सहकार्य करेल असे आश्वासन भारतीय औषधनिर्मिती कंपन्यांना दिले. त्यांनी उद्योगांसाठी सादर केलेल्या उत्पादन संलग्न प्रोत्साहनाच्या 2 योजनांचा उल्लेख केला, ज्यामुळे अनेक महत्वपूर्ण औषधी घटकांचे स्वदेशी उत्पादन घेण्यात मदत झाली आहे. कोविड संकटाच्या काळात भारतीय औषधनिर्मिती कंपन्यांनी दिलेल्या सकारात्मक योगदानाचीही त्यांनी आठवण करून दिली. त्याचबरोबर जनतेपर्यंत दर्जेदार आरोग्यसेवा पोहोचवण्यासाठी सरकार आणि उद्योग यांच्यात उत्तम सहकार्य आणि समन्वय महत्त्वपूर्ण असल्याचे त्यांनी अधोरेखित केले.
उद्घाटन सत्रात, इंटिग्रेटेड फार्मास्युटिकल डेटाबेस मॅनेजमेंट सिस्टम 2.0  आणि फार्मा सही दाम 2.0 ऍपचे उद्घाटन करण्यात आले.
S.Kulkarni/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 131
प्रधान वैज्ञानिक सल्लागार कार्यालय, भारत सरकार
कोविड-19 विशेष ड्रोन्सचा वापर करून वाराणसीत निर्जंतुकीकरण
नवी दिल्ली, 23 एप्रिल 2020
वाराणसीमध्ये कोविड -19 निर्जंतुकीकरणाला सहाय्य करण्यासाठी खास तयार करण्यात आलेल्या ड्रोन्सचा वापर सुलभतेसाठी इन्व्हेस्ट इंडिया या देशातील राष्ट्रीय गुंतवणूक प्रोत्साहन संस्थेने अग्नी मिशन आणि इन्व्हेस्ट इंडियाच्या बिझनेस इम्यूनिटी प्लॅटफॉर्म  च्या माध्यमातून सहकार्य केले आहे.
सरकारचे कोविड -19 धोरण जागतिक सर्वोत्तम पद्धतीशी अनुकूल असून कमीतकमी लोकांना याचा संसर्ग होईल याकडे लक्ष देऊन कोविड -19 पासून भारतीयांचे संरक्षण करण्याचा प्रयत्न आहे. हे साध्य करण्यासाठी स्थानिक प्रशासन क्षमता वाढवण्यासाठी, सरकार तंत्रज्ञानाच्या सामर्थ्याचा वापर करत आहे यावर ड्रोन हे उत्तर आहे. ड्रोनचा वापर करून, अधिकारी मोठ्या, गर्दी असलेल्या आणि संवेदनशील शहरी भागात किटाणुनाशक फवारणी करु शकतात. यामुळे आरोग्य सेवेतील कर्मचाऱ्यांना सुरक्षित ठेवण्यासाठी मानवी संपर्क कमी करतानाच कोविड-19 पासून शहरातील नागरिकांचे रक्षण करता येईल.
चेन्नईतील गरुड एरोस्पेस या ड्रोन स्टार्टअपला मदत करून निर्जंतुकीकरणाबाबत वाराणसीच्या इच्छेला प्रतिसाद देत या पथकाने केंद्र, राज्य आणि स्थानिक सरकारी अधिकार्यांबरोबर काम केले जेणेकरून गरुडचे तंत्रज्ञान आणि कर्मचाऱ्यांना वाराणसीत पोहचवता येईल. या पथकाने यासाठी प्रत्येक टप्प्याचा अभ्यास करून देखरेख ठेवली आणि कोविड-19 चा एकत्र सामना करण्यासाठी सरकार आणि नाविन्यपूर्ण संशोधकांना सहकार्य केले.वाराणसीत ड्रोनचा वापर नुकताच सुरू झाला आहे. हे पथक आता संपूर्ण भारतातील जास्तीत जास्त शहरांमध्ये अशाच प्रकारच्या क्षमतांचा विस्तार करेल.
कोविड-19 विरुद्ध भारतीय अधिकाऱ्यांच्या लढाईला बळकटी देण्यासाठी सरकार-संशोधक सहकार्यातून नाविन्यपूर्ण तंत्रज्ञान वापरण्याच्या व्यापक प्रयत्नांचा हा भाग आहे.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
माहिती आणि प्रसारण मंत्रालय
संयुक्त चित्रपट निर्मितीमुळे भारत आणि रशियाचा आत्मा एकत्र येईल - रशियाचे राजदूत निकोलाय कुद्शेव्ह
भारतीयांमध्ये रशियन चित्रपटांबद्दल मोठी उत्सुकता - मारीया लमॅशेव्ह
गोवा, 21 नोव्हेंबर 2019
संयुक्त चित्रपट निर्मिती आणि चित्रपटांच्या माध्यमातून सांस्कृतिक देवाण-घेवाण यामुळे भारत आणि रशियाचा आत्मा जोडला जाईल, असे रशियाचे भारतातील राजदूत निकोलाय कुद्शेव्ह यांनी सांगितले. रशियातल्या व्लादीवोस्टोक इथे सप्टेंबर 2019 मध्ये दोन्ही देशादरम्यानचे सांस्कृतिक संबंधांचा अधिक विस्तार करण्याबाबत संयुक्त करार करण्यात आला. या कराराचा फायदा घेऊन एकत्रित काम करुन संयुक्त लक्ष्य साध्य करण्याची वेळ आली आहे, असं त्यांनी सांगितले. निकोलाय कुद्शेव्ह आज 50व्या इफ्फी चित्रपट महोत्सवादरम्यान पत्रकार परिषदेला संबोधित करत होते.
समकालीन रशियन साहित्य पुरेशा प्रमाणात भारतात पोहोचत नाही, असे कुद्शेव्ह यांनी एका प्रश्नाच्या उत्तरात सांगितले. ही दरी भरुन काढण्यासाठी 10 सर्वोत्तम रशियन पुस्तके हिंदीत आणि 10 सर्वोत्तम भारतीय पुस्तके रशियन भाषेत भाषांतरीत करण्याची सरकारची योजना आहे, असे ते म्हणाले. शिक्षण क्षेत्रातही अधिक सहकार्य आणि आदान-प्रदान वृद्धिंगत करण्याबाबत प्रयत्न सुरु असल्याचे त्यांनी सांगितले. दोन्ही देशांदरम्यानच्या द्विपक्षीय संबंधाना चालना देण्यासाठी रशिया कटीबद्ध असल्याचे ते म्हणाले. रशियात एक भारतीय दूरचित्रवाणी चॅनेल कार्यरत असून, त्यावर भारतीय चित्रपट पाहता येतात असेही त्यांनी सांगितले.
सुवर्णमहोत्सवी इफ्फी मध्ये रशियाची भागिदार देश म्हणून निवड केल्याबद्दल त्यांनी केंद्रीय आणि गोवा सरकारचे आभार मानले.
भारतीयांमध्ये रशियन चित्रपटांबद्दल मोठी उत्सुकता आहे, असे इफ्फी मधील रशियाच्या शिष्टमंडळाच्या प्रमुख आणि किनोरिपोर्टरच्या संपादिका मारीया लामशेव्ह म्हणाल्या. आंतरराष्ट्रीय पुरस्कार प्राप्त रशियातील चित्रपट इफ्फी मध्ये फोकस कंट्री सादरात दाखवण्यात येत आहेत. ॲबगेल सारख्या चित्रपटात तरुणाईचे स्वप्नरंजन दाखवण्यात आल्याच त्यांनी सांगितले.
सह-निर्मिती बाबत झालेल्या करारानुसार चित्रपटाच्या अर्थसंकल्पापैकी 40 टक्के रक्कम सांस्कृतिक मंत्रालयातर्फे परत दिली जाईल, असे त्यांनी स्पष्ट केले. भविष्यात सह-निर्मिती शक्य व्हावी, यासाठी चर्चा करण्यासाठी त्यांनी आपला पाठिंबा दर्शवला.
‘कंट्री फोकस’ विभागात दाखवल्या जाणाऱ्या 8 चित्रपटांपैकी पुरस्कार प्राप्त ‘बिनपोल’ या चित्रपटातील नायिका व्हिक्टोरिया मिरशेनेचेन्को यांनी ‘बिनपोल’ चित्रपटात रशियाच्या इतिहासातील कठीण काळ दर्शवण्यात आल्याच सांगितले. लहानपणी टीव्हीवर रामायण पाहात होतो आणि त्यामुळे भारताच्या अध्यात्मिक पैलूशी जोडलो गेल्याच ‘ॲबगेल’ चित्रपटातील अभिनेता पीटर झेकाव्हिका म्हणाले. उद्घाटन समारंभात काही आवडल्या भारतीय नामकांना जवळून पाहता आल्याबद्दल त्यांनी महोत्सवाचे आभार मानले.
एकूण तिसऱ्या इफ्फी महोत्सवाला उपस्थित राहिलेल्या अभिनेत्री अनफिसा चेर्निख यांनी आपल्याला भारतीय चित्रपट आवडतात असे सांगितले. महोत्सवात आपला कोणताही चित्रपट दाखवला जात नसूनही शिष्टमंडळाला पाठिंबा देण्यासाठी उपस्थित असल्याचे अनाफिसा म्हणाल्या.
‘ॲबगेल’ मधील अभिनेता ग्लीब बोकचेव्ह हे देखील या पत्रकार परिषदेला उपस्थित होते. भविष्यात भारतीय चित्रपटात काम करण्याची इच्छाही कलाकारांनी व्यक्त केली.
‘ॲबगेल’, ‘ॲसीड’, ‘आंद्रे नरकोव्होस्की : चित्रपट कलावंत’, ‘बिनपोल’, ‘ग्रेट पोएशी’, ‘वन्स इन टुब्रेकेव्ह’ ‘व्हाय डोंट यू जस्ट डाय! द हिरो’ आदी चित्रपट यंदाच्या ‘इफ्फी’ मधल्या फोकस विभागात दाखवण्यात येत आहेत.
G.Chippalkatti/J.Patankar/D.Rane
(Visitor Counter : 85
सांस्कृतिक मंत्रालय
महाशिवरात्री स्नानासोबत प्रयागराज कुंभमेळा समाप्त
(नवी दिल्ली, 5 मार्च 2019
सुमारे 2 महिने चाललेला प्रयागराज कुंभमेळा महाशिवरात्रीच्या दिवशी झालेल्या सहाव्या स्नानानंतर समाप्त झाला. मकर संक्रात, पौष पौर्णिमा, मौनी अमावस्या, वसंत पंचमी, माघी पौर्णिमा आणि महाशिवरात्र या दिवशी झालेल्या विविध स्नानांसह प्रयाग कुंभमेळ्यात 24 कोटींहून अधिक भाविक सहभागी झाले होते. या मेळ्याच्या काळात भाविकांची प्रथमच एवढी अभूतपूर्व गर्दी दिसून आली.
काल 1 कोटी 10 लाख भाविकांनी पवित्र स्नान केल्याचे कुंभ मेळा प्राधिकरणाने सांगितले. यावेळी अनेक केंद्रीय मंत्री तसेच विविध राज्यातल्या मंत्र्यांनी स्नान केले.
यावर्षी कुंभ मेळा 3 हजार 200 हेक्टर जागेत साजरा झाला. विविध विभागांतर्फे गंगा नदीशी जोडण्यासाठी 20 तात्पुरते पुल बांधण्यात आले होते. यंदा प्रयागराज कुंभमेळ्यातील स्वच्छता, वाहतूक आणि जमावाचे नियोजन आदी तीन क्षेत्रांची गिनीज बुक ऑफ वर्ल्ड रेकॉर्डमध्ये नोंद झाली. यावर्षी राष्ट्रपती, उपराष्ट्रपती, पंतप्रधान, केंद्रीय मंत्री, राज्यपाल, विविध राज्यांचे मुख्यमंत्री आणि मंत्री यांनी कुंभमेळ्यात स्नान केली.
माहिती आणि प्रसारण सचिव अमित खरे यांनीही प्रयागराज कुंभमेळ्याला भेट देऊन स्नान केले. तसेच आकाशवाणी, दूरदर्शनच्या कक्षाला आणि महात्मा गांधी तसेच सरदार वल्लभभाई पटेल यांच्या जीवनावर आधारित प्रदर्शनालाही भेट दिली.
B.Gokhale/J.Patankar/P.Kor
युवा व्यवहार आणि क्रीडा मंत्रालय
नेहरू युवा केंद्र संगठनच्या पणजी शाखेच्या वतीने जिल्हास्तरीय युवा उत्सवाचे आयोजन
"गेल्या 50 वर्षांपासून नेहरू युवा केंद्र संगठन युवकांना प्रोत्साहन आणि पाठबळ देण्याचे मोठे कार्य करत आहे" - गोव्याचे मुख्यमंत्री प्रमोद सावंत यांनी केले कौतुक
नेहरू युवा केंद्र संगठन पणजी शाखेकडून राष्ट्रव्यापी विशाल स्वच्छ भारत स्वच्छता अभियान टप्पा 2.0 अंतर्गत स्वच्छता मोहिमेचे आयोजन
गोवा, 19 ऑक्टोबर 2022
केंद्रीय युवा व्यवहार आणि क्रीडा मंत्रालयाच्या अंतर्गत येणाऱ्या नेहरू युवा केंद्र संगठन , पणजी यांच्या वतीने सांखली येथे आज पूर्ण दिवसाचा जिल्हास्तरीय युवा उत्सव  आयोजित करण्यात आला. गोव्याचे मुख्यमंत्री प्रमोद सावंत यांच्या हस्ते या कार्यक्रमाचे उदघाटन करण्यात आले.या महोत्सवात काव्य लेखन, लोकनृत्य, वक्तृत्व, चित्रकला अशा विविध प्रकारच्या स्पर्धा आयोजित करण्यात आल्या होत्या.भारतीय स्वातंत्र्याच्या अमृत महोत्सवानिमित्ताने तरुणांना एक व्यासपीठ उपलब्ध करण्यासाठी या महोत्सवात एक युवा-परीसंवाद आयोजित करण्यात आला होता.
यावेळी झालेल्या मेळाव्याला संबोधित करताना मुख्यमंत्री प्रमोद सावंत यांनी केंद्रीय युवा आणि क्रीडा मंत्री अनुराग ठाकूर यांच्या अभिनव कल्पनेबाबत त्यांची प्रशंसा केली.त्यांनी केलेल्या आवाहनावरूनच हा देशव्यापी जिल्हास्तरीय युवा महोत्सव साजरा करण्यात येत असल्याचे मुख्यमंत्री सावंत म्हणाले. तरुणपणी एनवायकेएस चे सदस्य असल्याचे त्यांनी सांगितले. 1972 मध्ये संस्थेच्या स्थापनेपासून तरुणांना प्रोत्साहन आणि पाठिंबा देण्यासाठी करण्यात आलेल्या कार्याची सावंत यांनी प्रशंसा केली. 'नव भारत'किंवा न्यू इंडिया विकसित करण्यात देशातील तरुणांची मोठी भूमिका असल्याचे त्यांनी नमूद केले.
या महोत्सवाच्या उदघाटनापूर्वी, शासकीय उच्च माध्यमिक विद्यालय सांखली, यांच्या सहकार्याने, एनवायकेएसने  केंद्रीय युवा व्यवहार आणि क्रीडा मंत्री, अनुराग ठाकूर यांनी सुरू केलेल्या राष्ट्रव्यापी विशाल स्वच्छता अभियानाचा एक भाग म्हणून स्वच्छता मोहीम देखील आयोजित केली होती. शाळेतील राष्ट्रीय सेवा योजना  स्वयंसेवकांनी या स्वच्छता मोहिमेत सहभाग घेतला. या मोहिमेला मुख्यमंत्री प्रमोद सावंत यांच्या हस्ते हिरवा झेंडा दाखवण्यात आला.
या कार्यक्रमाला गोव्याचे कला आणि संस्कृती मंत्री गोविंद गावडे, क्रीडा आणि युवा कार्य संचालक अजय गावडे, नेहरू युवा केंद्र संगठन, पणजीचे उपसंचालक कालिदास घाटवाल, गोवा विद्यापीठाचे एनएसएस समन्वयक डॉ.नितीन सावंत यांच्यासह इतर अनेक मान्यवर उपस्थित होते.PIB Panaji | S.Kakade/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
पंतप्रधान कार्यालय
निराधार प्राण्यांना आधार देणाऱ्या सेवानिवृत्त लष्करी अधिकाऱ्याचे पंतप्रधान नरेंद्र मोदी यांनी केले कौतुक
मेजर प्रमिला सिंग  यांनी आपल्या बचतीतून प्राण्यांसाठी अन्न आणि उपचारांची सोय केली
आपला हा उपक्रम समाजासाठी प्रेरणास्त्रोत ठरला आहे – पंतप्रधान
हा अभूतपूर्व संकटकाळ प्राण्यांसाठी देखील कठीण असून, आपण त्यांच्या गरजा आणि वेदनांप्रती संवेदनशील असायला हवे
नवी दिल्ली, 18 जुलै 2021
पंतप्रधान नरेंद्र मोदी यांनी, राजस्थानमधल्या कोटा इथल्या रहिवासी, सेवानिवृत्त लष्करी अधिकारी प्रमिला सिंग यांना पत्र लिहून त्यांचा सेवाभाव आणि दयाळू वृत्तीचे कौतुक केले आहे.
कोरोना महामारीमुळे लागू असलेल्या टाळेबंदीच्या काळात, मेजर प्रमिला सिंग  आणि त्यांचे पिता श्यामवीर सिंग यांनी निराधार आणि गरजू प्राण्यांची काळजी घेतली, त्यांच्या वेदना समजून घेत, त्यांन मदत करण्यासाठी पुढाकार घेतला. मेजर प्रमिला आणि त्यांच्या वडलांनी रस्त्यावरच्या भटक्या प्राण्यांसाठी स्वखर्चाने अन्न आणि उपचारांची सोय केली. त्यांच्या या कार्याचे कौतुक करतांना, ही सेवाभावी वृत्ती अनेकांसाठी प्रेरणादायी ठरेल, अशा विश्वास पंतप्रधानांनी व्यक्त केला.
पंतप्रधानांनी लिहिलेल्या पत्रात म्हटले आहे, “ गेल्या सुमारे एक ते दीड वर्षांपासून आपण सगळे एका अभूतपूर्व संकटाचा सामना करतो आहोत. सध्याचा हा काळ कोणीही आपल्या आयुष्यभर विसरणार नाही, असाच आहे. अशा या कठीण काळात केवळ मानवांनाच जगणे कठीण झाले आहे असे नाही, तर, मानवाच्या आसपास राहणाऱ्या इतर अनेक सजीवांना देखील हे कठीण जात आहे. अशा परिस्थितीत, आपण निराधार मुक्या प्राण्यांचे दुःख समजून घेतलेत, त्यांच्याकडे लक्ष ठेवले, त्यांच्या वेदनांवर फुंकर घालण्याचा प्रयत्न केला, वैयक्तिक पातळीवर त्यांचे कल्याण करण्यासाठी परिश्रम घेतलेत, हे कौतुकास्पद आहे.”
त्याच वेळी, पंतप्रधान मोदी यांनी, हे ही म्हटले की या संकट काळात अशी अनेक उदाहरणे आपल्याला आढळली, ज्यांच्या मानवतावादी कार्यांमुळे आपल्याला संपूर्ण मानवजातीविषयीच अभिमान वाटावा. मेजर प्रमिला आणि त्यांचे पिता यांचे हे प्रेरणादायी कार्य असेच पुढेही सुरु राहील, असा विश्वास पंतप्रधानांनी व्यक्त केला.
त्याआधी, मेजर प्रमिला सिंग यांनी पंतप्रधान नरेंद्र मोदी यांना एक पत्र लिहून आपल्या कामाची माहिती दिली होती. निराधार प्राण्यांचे संगोपन करण्याचे हे काम त्यांनी टाळेबंदीच्या काळात सुरु केले असून आजही ते सुरूच आहे. निराधार, दुर्बल प्राण्यांच्या वेदनांना वाचा फोडत, आणखी लोकांनी त्यांची काळजी घेण्यासाठी पुढाकार घ्यावा, असे आवाहन प्रमिला सिंग यांनी केले आहे.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
विजेतेपद कायम राखण्यासाठी राष्ट्रीय भारोत्तोलन अजिंक्यपद स्पर्धेत रेल्वे सहभागी होणार
नवी दिल्ली, 18 मार्च 2022
भुवनेश्वर  येथे 19.03.2022 ते 31.03.2022 या कालावधीत वरिष्ठ राष्ट्रीय भारोत्तोलन अजिंक्यपद स्पर्धा - 2021-22 आयोजित करण्यात आली आहे. या अजिंक्यपद स्पर्धेसाठी रेल्वे क्रीडा प्रोत्साहन मंडळ , भारतीय रेल्वेची क्रीडा शाखा भारतीय रेल्वेच्या वतीने एक बळकट चमू पाठवणार आहे. 4 वर्षांपासून राष्ट्रीय भारोत्तोलन अजिंक्यपद स्पर्धेमध्ये भारतीय रेल्वेचा पुरुष संघ सातत्याने विजयी ठरला आहे आणि रेल्वेचा महिला संघ गेल्या 2 राष्ट्रीय स्पर्धांमध्ये विजेता ठरला आहे.
सुमारे 10000 क्रीडा कर्मचारी सुमारे 3000 क्रीडा उपक्रमांमध्ये सक्रियपणे सहभागी असलेली भारतीय रेल्वेची क्रीडा शाखा ही देशातील पुरुष आणि महिला खेळाडूंची सर्वात मोठी नियोक्ता आहे.
टोक्यो ऑलिम्पिक 2020 मध्ये देशाला रौप्य पदक मिळवून देणारी आणि ऑलिम्पिकमध्ये रौप्य पदक जिंकणारी भारतातील पहिली भारोत्तोलक ठरलेल्या एस. मीराबाई चानू सह अर्जुन पुरस्कार प्राप्त सतीश शिवलिंगम, रेणू बाला, संजीता चानू आणि भारोत्तोलनामधील अनेक प्रसिद्ध खेळाडू भारतीय रेल्वेने घडवले आहेत.
N.Chitale/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 194
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 185 कोटी 70 लाख मात्रा देण्यात आल्या आहेत.
भारतातील कोविड सक्रीय रुग्णसंख्या सध्या 11,132
सक्रीय रुग्णसंख्येचे प्रमाण सध्या 0.03% इतके आहे
रोगमुक्ती दर सध्या 98.76%
गेल्या 24 तासांत 1,258 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 4,25,02,454 झाली आहे
गेल्या 24 तासांत देशभरात 1,054 नव्या कोरोना बाधितांची नोंद झाली
दैनंदिन पॉझिटीव्हिटी दर 
साप्ताहिक पॉझिटीव्हिटी दर 
आतापर्यंत कोविड संसर्ग तपासणीसाठी एकूण 79 कोटी 38 लाख चाचण्या करण्यात आल्या; गेल्या 24 तासांत 4,18,345 चाचण्या करण्यात आल्या.
अर्थ मंत्रालय
लघु उद्योगांना चालना देण्यासाठी कर्जदाते, उद्योग आणि मुद्रा बँक यांच्या त्रिस्तरीय भागिदारीवर शिक्कामोर्तब
मुंबई, 23 मे 2018
लघु उद्योग कर्जांसाठी कर्जदाते, उद्योग आणि मुद्रा बँक मर्यादित यांनी आज मुंबईत त्रिस्तरीय भागिदारीवर शिक्कामोर्तब केले. वित्त मंत्रालयाच्या वित्तीय सेवा विभागाच्या पुढाकाराने ही प्रक्रिया मार्गी लागली. प्रधानमंत्री मुद्रा योजनेला गेल्या तीन वर्षांत मिळालेल्या अद्भुत यशाच्या पायावर हा उपक्रमही यशस्वी होईल, असा विश्वास वित्तीय सेवा सचिव राजीव कुमार यांनी व्यक्त केला. ‘प्रधानमंत्री मुद्रा योजनेच्या माध्यमातून रोजगार आणि उद्योजकता निर्मिती’ या विषयी आज मुंबईत आयोजित चर्चासत्रात ते बोलत होते.
या वर्षी ओयो, ओला, उबेर, अमेझॉन, फ्लीपकार्ट, मेरू, कारझोनरेंट, यात्रा, मेक माय ट्रीप बरोबरच स्वीग्गी, झोमॅटो, ग्रॅब, डिल्हीवरी, एक्सप्रेसबी, लोडशेअर तसेच अमूल, पतंजली असे खाद्य क्षेत्रातील उद्योग, लावा मोबाइल, जावेद हबीब सारख्या व्यावसायिक शाखांचा विस्तार, इंडीयन ऑईल, बीपीसीएल सारख्या तेल कंपन्या, बीग बास्केट आणि मुंबईच्या डबेवाल्यांबरोबरच केबल ऑपरेटर्सनाही मुद्रा योजने अंतर्गत आवश्यकतेनुसार कर्ज प्रदान करण्यावर भर दिला जाणार आहे.
विविध सेवा क्षेत्रातील या कंपन्यांना, उपक्रमांना आपापल्या सेवांच्या विस्तारासाठी नव्या सदस्यांची आवश्यकता भासत असते. ही गरज भागविण्याच्या कानी मुद्रा योजना सहायक ठरू शकते. त्याचप्रमाणे सार्वजनिक क्षेत्रातील बँका आणि खाजगी बँकांबरोबरच हिंदूजा लेलंड फायनांन्स, हिरो फिनकॉर्प, श्रीराम फायनान्स, मुथ्थुट फायनान्स, टाटा मोटर्स फायनान्स, बजाज फायनान्स अशा कंपन्याही मुद्रा योजनेच्या व्यासपीठावर एकत्र आल्या आहेत.
अल्प दरात अपघात विमा योजना, प्रधानमंत्री सुरक्षा विमा योजना, प्रधानमंत्री जीवनज्योती विमा योजना, अशा योजनांचा लाभही सर्वदूर पोहोचत आहे. केवळ 342 रुपये भरुन एका व्यक्तीला 4 लाख रुपयांचे विमा कवच प्राप्त होते. या योजनांचा लाभ वाहन चालक, डिलिवरी बॉईज् अशा निम्न स्तरातील कामगारांनाही मिळावा यासाठी उद्योग क्षेत्रातही प्रयत्न होत आहेत.
उद्योग क्षेत्रातील सर्वच भागधारकांनी या उपक्रमाचे स्वागत केले आहे. या उपक्रमामुळे विविध उद्योजक आणि रोजगार निर्मात्यांना चालना मिळेल अशी अपेक्षा आहे.
B.Gokhale/M.Pange/D.Rane
(Visitor Counter : 73
संरक्षण मंत्रालय
भारत-इंडोनेशिया द्विपक्षीय सराव समुद्र शक्ती – 23
14 ते 19 मे 2023 या कालावधीत भारत-इंडोनेशिया चौथ्या द्विराष्ट्रीय युद्धसराव, समुद्र शक्ती-23 मध्ये सहभागी होण्यासाठी भारतीय नौदलाची युद्धनौका, आयएनएस कावरत्ती इंडोनेशियाच्या बाटम येथे पोहोचली आहे.
देशी बनावटीची ही युद्धनौका एएसडब्ल्यू कॉर्व्हेटने विकसित केली आहे. भारतीय नौदलाचे या युद्धनौकेत डॉर्नियर सागरी गस्ती विमान आणि चेतक हेलिकॉप्टर देखील या संयुक्त युद्धसरावात सहभागी होणार आहे. इंडोनेशियाच्या नौदलाचे प्रतिनिधित्व केआरआय सुलतान इस्कंदर मुडा, सीएन 235 सागरी गस्ती विमानआणि एएस 565 पँथर हेलिकॉप्टर हे करतील
या संयुक्त युद्धसरावामुळे, दोन्ही देशातील आंतर- कार्यवाही, संयुक्त मोहीम राबवणे आणि परस्पर सहकार्य यात वाढ होईल.
या दरम्यान बंदर सरावाच्या टप्प्यात परस्परांच्या नौकांना भेटी, व्यावसायिक संवाद, विविध विषयातील तज्ञांची देवाणघेवाण आणि क्रीडा सामने यांचा समावेश असेल.
समुद्रावरील सरावादरम्यान, शस्त्रास्त्रांद्वारे गोळीबार, हेलिकॉप्टर सराव, पाणबुडी विरोधी युद्धतंत्र आणि हवाई संरक्षण सराव आणि युद्धनौकेवरील प्रात्यक्षिके केली जातील.
समुद्र शक्ती-23 युद्ध सरावातून, दोन्ही देशांच्या नौदलांमधील उच्च पातळीवरील परस्पर सहकार्य आणि या भूप्रदेशातील शांतता आणि स्थैर्यासाठी त्यांची समान वचनबद्धता दिसणार आहे.
आरोग्य आणि कुटुंब कल्याण मंत्रालय
कोविड - 19 संदर्भात अद्ययावत माहिती
देशव्यापी लसीकरण मोहिमेअंतर्गत आतापर्यंत लसीच्या 188.40 कोटी मात्रा देण्यात आल्या
भारतात सध्या 16,980 कोरोना रुग्ण उपचाराधीन
उपचाराधीन रुग्णांचे प्रमाण 0.04%
सध्याचा रुग्ण बरे होण्याचा दर 98.74%
गेल्या 24 तासात 2,563 रुग्ण कोरोनातून बरे झाले. देशात आतापर्यंत एकूण 4,25,28,126 कोरोनामुक्त
गेल्या 24 तासात देशात 3,303 नव्या रुग्णांची नोंद
दैनंदिन पॉझीटीव्हिटी दर 
साप्ताहिक पॉझीटीव्हिटी दर 
आतापर्यंत 83.64 कोटी चाचण्या करण्यात आल्या. गेल्या 24 तासात 4,97,669 चाचण्या करण्यात आल्या
पंतप्रधान कार्यालय
पाकिस्तानमध्ये पुरामुळे झालेल्या जीवितहानीबद्दल पंतप्रधानांनी दुःख व्यक्त केले
नवी दिल्ली, 29 ऑगस्ट 2022
पाकिस्तानमध्ये पुरामुळे झालेल्या जीवितहानीबद्दल पंतप्रधान नरेंद्र मोदी यांनी तीव्र दु:ख व्यक्त केले आहे.
एका ट्विटमध्ये पंतप्रधान म्हणाले;
"पाकिस्तानमध्ये पुरामुळे झालेला विध्वंस पाहून दु:ख झाले. या नैसर्गिक आपत्तीत बळी पडलेल्या, जखमी झालेल्या तसेच पुरामुळे बाधित झालेल्यांच्या कुटुंबीयांप्रति मनापासून संवेदना व्यक्त करतो आणि परिस्थिती लवकर पूर्वपदावर येईल अशी आशा व्यक्त करतो."
S.Kulkarni/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(